CELEX: 32012R0523
Language: hr
Date: 2012-06-20 00:00:00
Title: Uredba Komisije (EU) br. 523/2012 od 20. lipnja 2012. o izmjeni Uredbe (EZ) br. 661/2009 Europskog parlamenta i Vijeća o uključivanju nekih uredaba Gospodarske komisije Ujedinjenih naroda za Europu o homologaciji tipa motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               199
            
         32012R0523
   
               L 160/8
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 523/2012
   od 20. lipnja 2012.
   o izmjeni Uredbe (EZ) br. 661/2009 Europskog parlamenta i Vijeća o uključivanju nekih uredaba Gospodarske komisije Ujedinjenih naroda za Europu o homologaciji tipa motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (1), a posebno njezin članak 14. stavak 1.,
   budući da:
   
               (1)
            
            
               Odlukom Vijeća 97/836/EZ (2) Unija je pristupila Sporazumu Gospodarske komisije Ujedinjenih naroda za Europu o usvajanju jedinstvenih tehničkih propisa za vozila na kotačima, opremu i dijelove koji mogu biti pričvršćeni i/ili upotrijebljeni na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”).
            
         
               (2)
            
            
               Odlukom 97/836/EZ Unija je također pristupila UNECE Pravilniku br. 30 o pneumatskim gumama za motorna vozila i njihove prikolice, Pravilniku br. 54 o pneumatskim gumama za gospodarska vozila i njihove prikolice te Pravilniku br. 64 o rezervnoj jedinici za privremenu upotrebu, gumama s produženom mobilnošću, sustavu guma s produženom mobilnošću i sustavu za praćenje pritiska u gumama.
            
         
               (3)
            
            
               Zasebnom Odlukom Vijeća (3) Unija je pristupila UNECE Pravilniku br. 117 o buci od kotrljanja guma i prianjanju na mokrim površinama.
            
         
               (4)
            
            
               U skladu s Direktivom 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (4), proizvođači vozila koji traže dodjeljivanje homologacije za njihove sustave, sastavne dijelove ili zasebne tehničke jedinice mogu, prema vlastitom izboru, ispuniti zahtjeve bilo relevantnih direktiva bilo odgovarajućih UNECE pravilnika. Većina je zahtjeva iz direktiva o dijelovima za vozila preuzeta iz odgovarajućih UNECE pravilnika. S napretkom tehnologije UNECE pravilnici stalno se izmjenjuju pa relevantne direktive treba stalno ažurirati kako bi bile u skladu sa sadržajem odgovarajućih UNECE pravilnika. Kako bi se izbjeglo udvostručavanje, Skupina na visokoj razini CARS 21 predložila je zamjenu nekoliko direktiva odgovarajućim UNECE pravilnicima.
            
         
               (5)
            
            
               Mogućnost obvezne primjene UNECE pravilnika za potrebe EZ homologacije tipa vozila te zamjene zakonodavstva Unije spomenutim UNECE pravilnicima predviđena je u Direktivi 2007/46/EZ. Sukladno Uredbi (EZ) br. 661/2009 homologacija tipa u skladu s UNECE pravilnicima koji se obvezno primjenjuju treba se smatrati EZ homologacijom tipa u skladu s tom Uredbom i njezinim provedbenim mjerama.
            
         
               (6)
            
            
               Zamjena zakonodavstva Unije UNECE pravilnicima ne pomaže samo da se izbjegne udvostručavanje tehničkih zahtjeva nego i certificiranja i administrativnih postupaka. Uz to, homologacija tipa koja se izravno temelji na međunarodno priznatim standardima trebala bi poboljšati pristup tržištu u trećim zemljama, posebno u onima koje su potpisnice Revidiranog Sporazuma iz 1958., potičući tako konkurentnost industrije Unije.
            
         
               (7)
            
            
               Stoga Uredba (EZ) br. 661/2009 predviđa stavljanje izvan snage nekoliko direktiva o homologaciji tipa motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila, koje bi, za potrebe EZ homologacije tipa u skladu s tom Uredbom, trebalo zamijeniti odgovarajućim UNECE pravilnicima kako bi se osiguralo zadržavanje propisa o homologaciji te kako bi se olakšao znanstveni i tehnološki napredak.
            
         
               (8)
            
            
               Stoga je UNECE pravilnike br. 30, 54, 64 i 117 potrebno uključiti u Prilog IV. Uredbi (EZ) br. 661/2009 koja sadrži popis UNECE pravilnika koji se obvezno primjenjuju.
            
         
               (9)
            
            
               Potrebno je također razjasniti Prilog IV. Uredbi (EZ) br. 661/2009 izmijenjenoj Uredbom Komisije (EU) br. 407/2011 (5) s obzirom na primjenu UNECE Pravilnika br. 13 o kočenju vozila i prikolica, Pravilnika br. 13-H o kočenju osobnih automobila, Pravilnika br. 34 o sprečavanju opasnosti od požara (spremnici za tekuće gorivo) i Pravilnika br. 55 o mehaničkim dijelovima spojnice za skupove vozila.
            
         
               (10)
            
            
               Zato je Uredbu (EZ) br. 661/2009 potrebno izmijeniti u skladu s time.
            
         
               (11)
            
            
               UNECE pravilnici popisani u Prilogu ovoj Uredbi trebali bi se primjenjivati prema datumima za primjenu navedenim u članku 13. Uredbe (EZ) br. 661/2009.
            
         
               (12)
            
            
               Mjere predviđene ovom Uredbom u skladu su s mišljenjem Tehničkog odbora – Motorna vozila,
            
         DONIJELA JE OVU UREDBU:
   Članak 1.
   Prilog IV. Uredbi (EZ) br. 661/2009 mijenja se u skladu s Prilogom ovoj Uredbi.
   Članak 2.
   1.   S učinkom od 1. studenoga 2012. UNECE Pravilnik br. 30, dopuna 16. nizu izmjena 02 (6) i UNECE Pravilnik br. 117, niz izmjena 02 (7), uključujući zahtjeve 2. stupnja za buku od kotrljanja iz stavka 6.1.1., zahtjevi za izvedbu prianjanja na mokru podlogu iz stavka 6.2. te zahtjevi 1. stupnja za otpor kotrljanju iz stavka 6.3.1. navedenog UNECE Pravilnika primjenjuju se za potrebe homologacije tipa novih tipova guma razreda C1.
   2.   S učinkom od 1. studenoga 2014. UNECE Pravilnik br. 30, dopuna 16 nizu izmjena 02 i UNECE Pravilnik br. 117, niz izmjena 02, uključujući zahtjeve za izvedbu prianjanja na mokru površinu navedene u stavku 6.2. tog UNECE Pravilnika, primjenjuju se za potrebe prodaje i stavljanja u uporabu novih guma razreda C1.
   3.   S učinkom od 1. studenoga 2012. UNECE Pravilnik br. 54, dopuna 17 prvobitnoj verziji Pravilnika (8) i UNECE Pravilnik br. 117, niz izmjena 02, uključujući zahtjeve 2. stupnja za buku od kotrljanja iz stavaka 6.1.2. do 6.1.3. i zahtjeve 1. stupnja za otpor kotrljanju iz stavka 6.3.1. tog UNECE Pravilnika, primjenjuju se za potrebe homologacije tipa novih tipova guma razreda C2 i C3.
   4.   S učinkom od 1. studenoga 2014. UNECE Pravilnik br. 54, dopuna 17 prvobitnoj verziji Pravilnika, obvezno se primjenjuje za potrebe prodaje i stavljanja u uporabu novih guma razreda C2 i C3.
   5.   S učinkom od 1. studenoga 2016. UNECE Pravilnik br. 117, niz izmjena 02, uključujući zahtjeve 2. stupnja za buku od kotrljanja iz stavaka 6.1.1. do 6.1.3. tog UNECE Pravilnika, primjenjuje se za potrebe prodaje i stavljanja u uporabu novih guma razreda C1, C2 i C3.
   6.   S učinkom od 1. studenoga 2014. UNECE Pravilnik br. 117, niz izmjena02, uključujući zahtjeve 1. stupnja za otpor kotrljanju iz stavka 6.3.1. tog UNECE Pravilnika, primjenjuje se za potrebe prodaje i stavljanja u uporabu novih guma razreda C1 i C2.
   7.   S učinkom od 1. studenoga 2016. UNECE Pravilnik br. 117, niz izmjena 02, uključujući zahtjeve 1. stupnja za otpor kotrljanju iz stavka 6.3.1. tog UNECE Pravilnika, primjenjuje se za potrebe prodaje i stavljanja u uporabu novih guma razreda C3.
   8.   S učinkom od 1. studenoga 2016. UNECE Pravilnik br. 117, niz izmjena 02, uključujući zahtjeve 2. stupnja za buku od kotrljanja iz stavka 6.3.2. tog UNECE Pravilnika, primjenjuje se za potrebe homologacije tipa novih tipova guma razreda C1, C2 i C3.
   9.   S učinkom od 1. studenoga 2018. UNECE Pravilnik br. 117, niz izmjena 02, uključujući zahtjeve 2. stupnja za buku od kotrljanja iz stavka 6.3.2. tog UNECE Pravilnika, obvezno se primjenjuje za potrebe prodaje i stavljanja u uporabu novih guma razreda C1 i C2.
   10.   S učinkom od 1. studenoga 2020. UNECE Pravilnik br. 117, niz izmjena 02, uključujući zahtjeve 2. stupnja za buku od kotrljanja iz stavka 6.3.2. tog UNECE Pravilnika, primjenjuje se za potrebe prodaje i stavljanja u uporabu novih guma razreda C3.
   11.   Nove gume razreda C1, C2 i C3 proizvedene prije datuma navedenih u stavku 2. s obzirom na opće zahtjeve i izvedbu prianjanja na mokroj površini, u stavku 4. s obzirom na opće zahtjeve, u stavku 5. s obzirom na zahtjeve 2. stupnja za buku od kotrljanja, u stavcima 6. i 7. s obzirom na zahtjeve 1. stupnja za otpor kotrljanju, kao i u stavcima 9. i 10. s obzirom na zahtjeve 2. stupnja za otpor kotrljanja, a koje nisu u skladu s tim zahtjevima, mogu se prodavati i staviti u uporabu u dodatnom razdoblju koje nije duže od 30 mjeseci nakon tih datuma.
   Članak 3.
   1.   S učinkom od 1. studenoga 2012. nacionalna nadležna tijela obijaju dodjeljivanje EZ homologacije tipa za nove tipove vozila kategorije M1 koja nisu opremljena sustavom za nadzor pritiska u gumama (TPMS, Tyre Pressure Monitoring System) koji je u skladu s relevantnim zahtjevima propisanim UNECE Pravilnikom br. 64, niz izmjena 02, ispravak 1. (9)
   
   2.   S učinkom od 1. studenoga 2014. nacionalna nadležna tijela zabranjuju registraciju, prodaju i stavljanje u uporabu vozila kategorije M1 koja nisu opremljena TPMS-om koji je u skladu s relevantnim zahtjevima propisanim UNECE Pravilnikom br. 64, niz izmjena 02, ispravak 1.
   Članak 4.
   1.   S učinkom od 1. studenoga 2012. UNECE Pravilnik br. 64, niz izmjena 02, ispravak 1. primjenjuje se za potrebe EZ homologacije tipa za ove tipove vozila kategorija M1 i N1 ako su ta vozila opremljena opremom koju obuhvaća taj Pravilnik.
   2.   S učinkom od 1. studenoga 2014. UNECE Pravilnik br. 64, niz izmjena 02, ispravak 1. obvezno se primjenjuje za potrebe registracije, prodaje i stavljanja u uporabu novih vozila kategorija M1 i N1 ako su ta vozila opremljena opremom koju obuhvaća taj Pravilnik.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 200, 31.7.2009., str. 1.
   
      (2)  SL L 346, 17.12.1997., str. 78.
   
      (3)  COM(2003) 635 final – usvojeno neobjavljenim dokumentom.
   
      (4)  SL L 263, 9.10.2007., str. 1.
   
      (5)  SL L 108, 28.4.2011., str. 13.
   
      (6)  SL L 201, 30.7.2008., str. 70.
   
      (7)  SL L 231, 29.8.2008., str. 19.
   
      (8)  SL L 183, 11.7.2008., str. 41.
   
      (9)  SL L 310, 26.11.2010., str. 18.
   
      PRILOG
      Prilog IV. Uredbi (EZ) br. 661/2009 mijenja se kako slijedi:
      
                  1.
               
               
                  Popis UNECE pravilnika koji se obvezno primjenjuju mijenja se kako slijedi:
                  
                              (a)
                           
                           
                              navod Pravilnika br. 13 zamjenjuje se sljedećim:
                              
                                          „13
                                       
                                       
                                          Kočenje vozila i prikolica
                                       
                                       
                                          Dopuna 5. nizu izmjena 10
                                          Ispravci 1. i 2. revizije 6.
                                          Dopuna 3. nizu izmjena 11
                                       
                                       
                                          
                                             SL L 257, 30.9.2010., str. 1.
                                          
                                             SL L 297, 13.11.2010., str. 183.
                                       
                                       
                                          M, N, O (b)”
                                       
                                    
                        
                              (b)
                           
                           
                              sljedeći Pravilnik br. 30 umeće se između Pravilnika br. 28 i Pravilnika br. 31:
                              
                                          „30
                                       
                                       
                                          Pneumatske gume za motorna vozila i njihove prikolice (razred C1)
                                       
                                       
                                          Dopuna 16. nizu izmjena 02
                                       
                                       
                                          
                                             SL L 201, 30.7.2008., str. 70.
                                          
                                             SL L 307, 23.11.2011., str. 1.
                                       
                                       
                                          M, N, O”
                                       
                                    
                        
                              (c)
                           
                           
                              navod Pravilnika br. 34 zamjenjuje se sljedećim:
                              
                                          „34
                                       
                                       
                                          Sprečavanje opasnosti od požara (spremnici tekućeg goriva)
                                       
                                       
                                          Dopuna 2. nizu izmjena 02
                                       
                                       
                                          
                                             SL L 194, 23.7.2008., str. 14.
                                       
                                       
                                          M, N, O (d)”
                                       
                                    
                        
                              (d)
                           
                           
                              sljedeći Pravilnik br. 54 umeće se između Pravilnika br. 48 i Pravilnika br. 55:
                              
                                          „54
                                       
                                       
                                          Pneumatske gume za gospodarska vozila i njihove prikolice (razreda C2 i C3)
                                       
                                       
                                          Dopuna 17. prvobitnoj verziji Pravilnika
                                       
                                       
                                          
                                             SL L 183, 11.7.2008., str. 41.
                                          
                                             SL L 307, 23.11.2011., str. 2.
                                       
                                       
                                          M, N, O”
                                       
                                    
                        
                              (e)
                           
                           
                              navod za Pravilnik br. 55 zamjenjuje se sljedećim:
                              
                                          „55
                                       
                                       
                                          Mehanički dijelovi spojnica za skupove vozila
                                       
                                       
                                          Dopuna 1. nizu izmjena 01
                                       
                                       
                                          
                                             SL L 227, 28.8.2010., str. 1.
                                       
                                       
                                          M, N, O (e)”
                                       
                                    
                        
                              (f)
                           
                           
                              sljedeći Pravilnik br. 64 umeće se između Pravilnika br. 61 i Pravilnika br. 66:
                              
                                          „64
                                       
                                       
                                          Rezervna jedinica za privremenu uporabu, gume/sustav guma s produženom mobilnošću i sustav za praćenje pritiska u gumama
                                       
                                       
                                          Niz izmjena 01, ispravak 1.
                                       
                                       
                                          
                                             SL L 310, 26.11.2010., str. 18.
                                       
                                       
                                          M1, N1”
                                          
                                       
                                    
                        
                              (g)
                           
                           
                              sljedeći Pravilnik br. 117 umeće se između Pravilnika br. 116 i Pravilnika br. 118:
                              
                                          „117
                                       
                                       
                                          Tipovi s obzirom na buku od kotrljanja, prianjanje na mokrim površinama i otpor kotrljanja (razreda C1, C2 i C3)
                                       
                                       
                                          Niz izmjena 02
                                       
                                       
                                          
                                             SL L 307, 23.11.2011., str. 3.
                                       
                                       
                                          M, N, O”
                                       
                                    
                        
            
                  2.
               
               
                  Bilješke uz tablicu mijenjaju se kako slijedi:
                  
                              (a)
                           
                           
                              bilješke (b) i (c) zamjenjuju se sljedećim:
                              
                                          „(b)
                                       
                                       
                                          Ugradba sustava za upravljanje elektroničkom stabilnosti potrebna je u skladu s člankom 12. ove Uredbe. Stoga je primjena Priloga 21. UNECE Pravilniku br. 13 obvezna za potrebe EZ homologacije tipa za nove tipove vozila, kao i za registraciju, prodaju i stavljanje u uporabu novih vozila. Međutim, datumi primjene sustava za upravljanje elektroničkom stabilnosti navedeni u ovoj Uredbi primjenjuju se umjesto onih iz UNECE Pravilnika.
                                       
                                    
                                          (c)
                                       
                                       
                                          Ugradba sustava za upravljanje elektroničkom stabilnosti potrebno je u skladu s člankom 12. ove Uredbe. Stoga je primjena dijela A Priloga 9. UNECE Pravilniku br. 13-H obvezna za potrebe EZ homologacije tipa za nove tipove vozila, kao i za registraciju, prodaju i stavljanje u uporabu novih vozila. Međutim, datumi primjene sustava za upravljanje elektroničkom stabilnosti navedeni u ovoj Uredbi primjenjuju se umjesto onih iz UNECE Pravilnika.”;
                                       
                                    
                        
                              (b)
                           
                           
                              dodaju se sljedeće bilješke (d) i (e):
                              
                                          „(d)
                                       
                                       
                                          Sukladnost s dijelom II. UNECE Pravilnika br. 34 nije obvezna.
                                       
                                    
                                          (e)
                                       
                                       
                                          Kada proizvođač vozila navede da je vozilo pogodno za vuču tereta (točka 2.11.5. Priloga I. Direktivi 2007/46/EZ) nikakva mehanička naprava za spajanje ne smije zakloniti ni jedan rasvjetni sastavni dio (npr. stražnje svjetlo za maglu) ni prostor za ugradbu i učvršćivanje stražnje registracijske pločice, osim ako se mehanička spojnica može ukloniti bez korištenja alata, uključujući i ključeve za otpuštanje.”